Protestatarii de la mitingul din Capitala, organizat impotriva votului dat de Camera superioara a Parlamentului privind urmarirea penala a lui Gabriel Oprea, au ocupat joi seara bulevardul din fata Senatului, circulatia fiind intrerupta.

Sunt blocate ambele sensuri ale bulevardului 13 Septembrie, dar manifestantii au ramas in perimetrul zonei si nu se deplaseaza.

Un incident a avut loc dupa ce protestatarii au rupt cordonul de jandarmi. Un reporter al Antena 3 i-a luat un interviu tatalui politistului Bogdan Gigina, numai ca acesta a fost impiedicat de catre manifestatari sa vorbeasca. ”De ce il luati pe el?” au intrebat doi dintre cei participanti la protest, probabil, fara a stii cine este barbatul. Tatal lui Gigina se exprima foarte greu, din cauza emotiilor, iar cei din jur au crezut ca este o persoana care nu stie sa vorbeasca.

”Cred ca baiatul meu se zvarcoleste in mormant. Le multumesc celor care au venit. Emotional sunt alaturi de toti cetatenii. Familia Gigina asteapta sa se faca putina dreptate pentru ca Bogdan, fiul nostru, sa poata dormi linistit. Nu stiu daca a fost obligat sa fie de tura in seara aceea. Comandantul lui a fost coplesit de frica si a cedat in fata comandantului sau.”, a spus, aproape in lacrimi, tatal lui Bogdan Gigina.

”Antena 3, niste derbedei!”, au scandat cei din jurul reporterului Antena 3 in momentul in care l-a intervievat pe tatal lui Gigina. Practic, evenimentul s-a transformat intr-un protest impotriva Antena 3.